Брус Дыкінсан

**Пол Брус Ды́кінсан** (;  7 жніўня 1958 году, Ўэрксап, Нотынггэмшыр) ― ангельскі рок-музыка, пісьменьнік, спартоўца (фэхтавальшчык), пілёт грамадзянскай авіацыі, радыёвядучы, прадусар, актор, больш за ўсё вядомы як вакаліст гэві-мэталічнага гурту Iron Maiden.

Дыкінсан на пачатку кар’еры паспрабаваў свае сілы ў некалькіх лякальных ангельскіх гуртах, накшталт Styx (1976), Speed (1977—1978) і Shots (напачатку 1979). Пасьля гэтага ён прымкнуў да гард-рок гурта Samson напрыканцы 1979 году, дзе набыў некаторую папулярнасьць. На той час ён выступаў пад мянушкай «Bruce Bruce». У 1981 годзе Брус пакідае Samson і прымыкае да гэві-мэталічнага гурта Iron Maiden па запрашэньні Стыва Гарыса. На наступны год Дыкінсан разам з гуртом выпускае пласьцінку *[[The Number of the Beast]]*, што адразу набывае плятынавы статус. Пасьля гэтага сьпявак становіцца вядомым на ўвесь сьвет. Гурт выдаў яшчэ колькі альбомаў пакуль у 1993 годзе Брус не пакінуў калектыў.

Пасьля разьвітаньня з Iron Maiden, Дыкінсан вырашыў займацца сольнай кар’ерай і сабраў свой калектыў, названы сваім імём Bruce Dickinson. Гурт граў у стылі гард-року, экспэрыментуючы з рознымі стылямі. Але у 1999 годзе Брус разам з былым калегам Эдрыянам Сьмітам зноўку апынаецца ў складзе Iron Maiden, зь якім не разьвітваецца й на сучасны момант.

## Біяграфія

### Дзяцінства
Пол Брус Дыкінсан нарадзіўся ў маленькім шахтарскім мястэчку Ўэрксап (Нотынггэмшыр). Ягоная маці Соня працавала ў краме абутку, а яго бацька быў мэханікам у войску. Нараджэньне Дыкінсана падштурхнула іх да шлюбу, бо на той час у Ангельшчыне аборты былі пад забаронай. Напачатку маладым дапамагалі бацькі — дзядуля Бруса працаваў шахтарам. Сваё роднае мястэчка Дыкінсан пазьней адлюстраваў у кампазыцыі *«Born In '58»* з сольнага альбому *«[[Tattooed Millionaire]]»*.

Дыкінсан спачатку пайшоў у школу Мэнтан-Праймэры, але калі яму было шэсьць гадоў сям’я пераехала ў Шэфілд, таму Брус быў вымушаны пайсьці ў новую школку Мэнар-Топ, якая малому не падабалася. Пасьля шасці месяцаў навучаньня ў школе ў Шэфілдзе бацькі вырашылі аддаць маленькага Бруса ў прыватную школу Шэраў-Вэйл-Джуніёр. У дзяцінстве Дыкінсан спрабаваў граць на акустычнай гітары, якая належала ягонаму бацьку, але гэта ў яго не атрымалася і справа не прынесла плёну. Да таго часу, як ён пераехаў з бацькамі ў Шэфілд, сям’я добра зарабляла на тым, каб набываць маёмасьць, пераабсталяваць яе, а потым прадаваць з прыбыткам. У выніку большая частка дзяцінства Дыкінсана прайшла на будаўнічых пляцоўках, пакуль бацькі не набылі пансіянат і збанкрутаваны гараж, дзе бацька будучага сьпевака пачаў прадаваць патрыманыя аўтамабілі. Добрыя прыбыткі далі магчамасьць адправіць малога Дыкінсана, якому тады было 13 гадоў, у школу-інтэрнат у Оўндл, дзяржаўную школу ў Нортгэмптаншыры. Дыкінсан быў ня супраць зьехаць з дому, бо ён ня меў рэальнай прывязанасьці да бацькоў, бо выхоўваўся бабуляй і дзядулем у Ўэрксапе да шасьці гадоў.

За часам навучаньня ў Оўндле, Дыкінсана прывабіў гард-рок, пасьля таго, як ён пачуў песьню Deep Purple *«[[Child in Time]]»* у адным з студэнцкім пакоі. У выніку першым альбомам, які ён набіў стаў *«[[Deep Purple In In Rock]]»*, які выклікаў ягоную цікавасьць да рок-музыкі. Першапачаткова Дыкінсан хацеў граць на бубнах, аднак выконваючы зь сябрам песьню *«[[Let It Be]]»*, будучы музыка выявіў, што можа добра сьпяваць, заахвочваючы сябра браць высокія ноты. Неўзабаве пасьля гэтага Дыкінсана выключылі з навучальнае ўстановы праз свавольства, якрй выкрывалася ў тым, што ён спаражніўся ў вечаровы страву дырэктара. Вярнуўшыся дадому ў Шэфілд у 1976 годзе, Дыкінсан паступіў у школу імя караля Эдўарда VII, у якой далучыўся да свайго першага гурта. Сваю назву Paradox гурт зьмяніў на прапанову Дыкінсана на Styx, ня ведаючы пра існаваньне амэрыканскага гурта з аднайменнай назвай. Скончыўшы школу Дыкінсан, як прызнаваўся пазьней, ня ведаў чым хоча займацца ў жыцьці. Спачатку, ён паспрабаваў зрабіць вайсковую кр’еру, запісаўшыся ў Тэрытарыяльнае войска на паўгады, аднак апасьля падаў заяўку на ўступ на факультэт гісторыі ў Лёнданскім каледжы імя каралевы Марыі.

## Дыскаграфія

### Самотнік
* «Tears of the Dragon» (1994)

## Крыніцы

## Літаратура
* 
* 

## Вонкавыя спасылкі
* Брус Дыкінсан на афіцыйным сайце Iron Maiden 
* Брус Дыкінсан на сайце расейскамоўных фанаў Iron Maiden 

Катэгорыя:Брытанскія сьпевакі
Катэгорыя:Музыкі Iron Maiden